Gustaf Molander

Gustav Harald August Molander (født 18. november 1888 i Helsingfors i Finland, død 19. juni 1973 i Stockholm i Sverige) var en svensk regissør, skuespiller og manusforfatter. Han var en av Sveriges mest produktive filmskapere og lagde over 60 filmer.

 Biografi 
Molander var sønn av regissør og forfatter Harald Molander og bror til regissør og skuespiller Olof Molander. Han studerte ved Dramatens elevskole fra 1907 til 1909.

Molander skrev manus for Sjöström og Stiller i deres storhetstid rundt 1910, før han selv debuterte i 1920 med Bodakungen. Spesielt betydningsfullt ble samarbeidet med Stiller. Sammen skrev de den spirituelle og sofistikerte komedien Thomas Graals bästa film fra 1917. I 1916 skrev han på eget initiativ et manuskript basert på Henrik Ibsens Terje Vigen, som ble kjøpt av Svenska Biografteatern. Manuskriptet kom til å ligge til grunn for Victor Sjöströms filmatisering av verket.

Stiller så potensialet i Molander og sørget for at han fikk regikontrakt hos Svensk Filmindustri. Der ble han i 33 år, og i denne perioden lagde han over 59 filmer. Av disse filmene finner vi både filmatiseringer av kjente romaner, melodramaer og publikumsvennlige komedier. Molander har kanskje ikke satt de dypeste spor i filmkunstens utvikling i Sverige, men er likevel et betydelig navn å regne med, med tanke på hans solide filmografi. I 1935 fikk han Svenska Filmsamfundets medalje for sin innsats som regissør.

 Filmografi i utvalg 
 Regi 
1923 – Bodakungen
1922 – Thomas Graals myndling
1922 – Amatörfilmen
1923 – Mälarpirater
1924 – 33.333
1924 – Polis Paulus' påskasmäll
1925 – Ingmarsarvet
1925 – Till Österland
1925 – Hon, den enda
1925 – Hans engelska fru
1927 – Förseglade läppar
1925 – Parisiskor
1928 – Synd
1929 – Hjärtats triumf
1932 – Vi som går köksvägen
1933 – Vi som går kjøkkenveien
1934 – En stilla flirt
1935 – Swedenhielms
1935 – Ungkarlspappan
1935 – Under falsk flagg
1936 – Intermezzo
1936 – På solsiden
1937 – Sara lär sig folkvett
1938 – Dollar
1938 – En kvinnes ansikt
1939 – Filmen om Emelie Högqvist
1939 – Forandring fryder
1940 – En, men ett lejon!
1942 – Jacobs stege
1942 – Rid i natt!
1943 – Det brenner en ild
1943 – Moderne ungdom
1944 – Den usynlige muren
1944 – Kejsarn av Portugallien
1947 – Kvinne uten ansikt
1949 – Kärleken segrar
1950 – Festmø uthyres
1953 – Glassberget

 Referanser 

 Eksterne lenker 

 Gustaf Molander

Kategori:Svenske regissører
Kategori:Svenske skuespillere
Kategori:Personer fra Helsingfors
Kategori:Fødsler i 1888
Kategori:Dødsfall i 1973